PATVIRTINTA

Šiaulių miesto savivaldybės mero

2023 m. birželio 7 d. potvarkiu Nr. M-390

(Šiaulių miesto savivaldybės mero

2025 m. birželio 9 d. potvarkio Nr. M-866 redakcija)

**STUDIJŲ PARAMOS SUTARTIS**

20 m. d. Nr.

Šiauliai

 Šiaulių miesto savivaldybės (toliau – Savivaldybė) administracija, atstovaujama Savivaldybės administracijos direktoriaus\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – studentas ar mokinys),

 (vardas, pavardė, asmens kodas)

vadovaudamiesi Šiaulių miesto savivaldybės tarybos 2022 m. gegužės 5 d. sprendimo Nr. T-194 ,,Dėl Šiaulių miesto studijų paramos skyrimo tvarkos aprašo patvirtinimo“ ir įgyvendindami Šiaulių miesto savivaldybės Švietimo programos priemonę „Bendradarbiauti su aukštosiomis, profesinėmis ir bendrojo ugdymo mokyklomis, socialiniais-ekonominiais partneriais, ruošiant specialistus“ (Nr. 08-01-05), sudarė šią studijų paramos sutartį (toliau – sutartis).

**I. SUTARTIES DALYKAS**

1. Šalių susitarimas, kurio pagrindu skiriama studijų parama Šiaulių regiono gyventojui, studijuojančiam Lietuvos ir užsienio aukštosiose mokyklose ar besimokančiam Šiaulių miesto profesinio mokymo įstaigose, kuris, baigęs studijas ar mokymąsi, įsidarbina pagal įgytą kvalifikaciją ne trumpiau kaip 3 metams per 5 metų laikotarpį Šiaulių miesto savivaldybės teritorijoje veikiančioje įmonėje ar įstaigoje.

**II. SUTARTIES ŠALIŲ ĮSIPAREIGOJIMAI**

2*.* **Savivaldybės administracija** įsipareigoja:

2.1. pervesti \_\_\_ bazinių socialinių išmokų dydžio sumą kartą per semestro ar pusmečio mėnesį, išskyrus liepos ir rugpjūčio mėnesius, į šioje sutartyje studento ar mokinio nurodytą asmeninę sąskaitą banke. Studijų parama nemokama studijų ar mokymosi pertraukimo (akademinių atostogų, studijų sustabdymo dėl nėštumo ir gimdymo ar atostogų vaikui prižiūrėti, iki jam sueis 3 metai, dėl privalomosios pradinės karo tarnybos atlikimo Lietuvos Respublikos karo prievolės įstatymo nustatyta tvarka, baigiamojo darbo atidėjimo) metu. Studijų paramos gavėjo mobilumo atvejais (dalinės studijos užsienio aukštojoje mokykloje pagal mainų programas arba studijuojant pagal jungtinę studijų programą) paramos mokėjimas nenutraukiamas;

2.2. užtikrinti, kad asmens duomenys bus tvarkomi teisėtai.

3. **Studentas ar mokinys** įsipareigoja:

3.1. studijuoti ar mokytis jo su studijų ar mokymo įstaiga sudarytos studijų ar mokymosi sutarties sąlygomis ir nenutraukti sutarties be svarbių priežasčių;

3.2. kiekvieną pusmetį (iki vasario 10 d. ir iki liepos 10 d.) pateikti Savivaldybės administracijos Švietimo skyriui dokumentus, įrodančius jo studijų ar mokymosi faktą;

3.3. baigęs studijas ar mokymąsi, per 30 kalendorinių dienų pateikti Savivaldybės administracijos Švietimo skyriui studijų ar mokymosi baigimą įrodančių dokumentų (diplomo ir jo priedų) patvirtintas kopijas;

3.4. baigęs studijas ar mokymąsi, per 90 kalendorinių dienų įsidarbinti pagal įgytą kvalifikaciją ne trumpiau kaip 3 metams per 5 metų laikotarpį savivaldybės teritorijoje veikiančioje įmonėje ar įstaigoje ir Savivaldybės administracijos Švietimo skyriui pateikti įsidarbinimo faktą patvirtinantį dokumentą;

3.5. įvykdęs įsipareigojimą dirbti ne trumpiau kaip 3 metus per 5 metų laikotarpį, per 5 darbo dienas informuoti Savivaldybės administracijos Švietimo skyrių ir pateikti tai patvirtinančius dokumentus;

3.6. studijų ar mokymosi paramos gavėjas, nutraukęs sutartį ar nevykdydamas sutarties įsipareigojimų, privalo grąžinti iš Savivaldybės gautą pinigų sumą per 3 metus nuo Savivaldybės administracijos raštiško įspėjimo dėl sutarties nutraukimo pagal sutartyje numatytus įsipareigojimus ir atsakomybę, išskyrus atvejus, kai:

3.6.1. teisės aktų nustatyta tvarka pripažintas neįgaliu ir pateikia pažymą apie savo neįgalumą;

3.6.2. miršta;

3.7. sutarties įgyvendinimo metu informuoti Savivaldybės administracijos Švietimo skyrių apie deklaruojamos gyvenamosios vietos, telefono numerio, elektroninio pašto pasikeitimą.

**III. ŠALIŲ ATSAKOMYBĖ**

4. Už sutartinių įsipareigojimų nevykdymą arba netinkamą vykdymą sutarties šalys atsako Lietuvos Respublikos teisės aktų nustatyta tvarka.

**IV. ASMENS DUOMENŲ TVARKYMAS**

 5. Vykdydamos Sutartį Šalys įsipareigoja asmens duomenų tvarkymą vykdyti teisėtai, laikydamosi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

6. Abi Šalys yra asmens duomenų valdytojai, kurie tvarko savo asmens duomenis teisėto intereso ir sudarytos studijų paramos sutarties pagrindu.

7. Šalys įsipareigoja įgyvendinti tinkamas organizacines ir technines priemones užtikrinančias tvarkomų asmens duomenų apsaugą. Šalys užtikrina gautų asmens duomenų apsaugą nuo neteisėtos prieigos prie jų, nuo neteisėto atskleidimo, sunaikinimo, pakeitimo nuo kitokio neteisėto asmens duomenų tvarkymo.

8. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.

9. Šalys šia Sutartimi susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.“

**V. GINČŲ NAGRINĖJIMO TVARKA**

10. Ginčai, kylantys iš sutarties vykdymo, sprendžiami šalių derybomis, o nepavykus susitarti – Lietuvos Respublikos teisės aktų nustatyta tvarka.

**VI. SUTARTIES GALIOJIMAS, PAKEITIMAS, NUTRAUKIMAS**

11. Sutartis įsigalioja nuo jos pasirašymo ir galioja iki visų sutartinių įsipareigojimų įvykdymo.

12. Sutarties sąlygos privalomos visoms sutarties šalims. Sutartis gali būti keičiama arba pildoma šalių raštišku papildomu susitarimu. Visi sutarties pakeitimai ir papildymai yra neatskiriamos sutarties dalys.

13. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai sutarties šaliai.

18. Sutartis nutraukiama šalių susitarimu.

**SUTARTIES ŠALIŲ REKVIZITAI IR PARAŠAI**

|  |  |
| --- | --- |
| **Šiaulių miesto savivaldybės administracija**Juridinio asmens kodas 188771865Adresas: Vasario 16-osios g. 62,LT-76295 ŠiauliaiTel. (+370 41) 386 471El. p. svietimas@siauliai.ltAB „Swedbank“ Šiaulių skyriusBanko kodas 73000A. s. LT30 7300 0100 9374 1771Savivaldybės administracijos direktoriusA. V.\_\_\_\_\_\_\_\_(parašas) (vardas, pavardė) | **Studentas ar mokinys** Adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ LT- \_\_\_\_\_\_\_\_\_\_\_\_\_\_ Šiauliai Tel.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ El. p.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Bankas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Banko kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. s. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   Studentas ar mokinys \_\_\_\_\_\_\_\_\_\_\_\_ (parašas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė) |